Diari Oficial de la Generalitat Valenciana


Sumari del DOGV 5078, del 25-08-2005 (2005/9701)

Informació pública del projecte d'homologació i programa d'actuació integrada de la unitat d'execució única del sector Espai d'Oci.
-----------------------------------------------------------------------------------------------------------------------------------

### Dades del document

Número de DOGV
:   5078

Data del DOGV
:   25-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9701


Organisme emissor
:   Ajuntament d'Oliva

Tipus de document
:   Anunci

Informació pública del projecte d'homologació i programa d'actuació integrada de la unitat d'execució única del sector Espai d'Oci. [2005/F9701]
  
La mercantil Torrescámara y Compañía de Obras, SA, ha remés perquè es tramite el projecte d'homologació i programa d'actuació integrada de la unitat d'execució de l'anomenat sector Espai d'Oci. El sector que s'ha de programar limita al nord amb el sòl urbà del sector 15, al sud amb la resta de sòl urbanitzable, a l'est amb sòl no urbanitzable i a l'oest amb la CN-332. Abasta una superfície total de 333.814,67 metres quadrats.
  
L'alternativa tècnica de programa que se sotmet a informació pública s'integra, de conformitat amb el que s'establix en l'article 32 de la Llei 6/1994, de 15 de novembre, per projecte de pla parcial i projecte d'urbanització.
  
De conformitat amb el que s'establix en els articles 45 i 46 de la Llei Valenciana 6/1994, se sotmet a informació pública el projecte d'homologació i l'alternativa tècnica de programa per un període de 30 dies hàbils comptats a partir de l'endemà de la publicació del present anunci en el Diari Oficial de la Generalitat Valenciana.
  
Dins del període d'informació pública els interessats podran examinar la documentació de l'expedient i formular al·legacions. També es podran presentar altres alternatives tècniques en competència durant el període esmentat. Les proposicions juridicoeconòmiques es presentaran durant els cinc dies següents al del venciment del període d'informació pública. Els anteriors terminis quedaran prorrogats, per 20 dies hàbils addicionals, si dins dels primers 10 dies d'informació pública alguna persona es comprometera a presentar una alternativa tècnica substancialment distinta de la inicial i presentara la caució que reglamentàriament es determine.
  
De conformitat amb el que s'establix en l'article 57 de la Llei Valenciana 6/1994, de 15 de novembre, en relació amb els articles 101 a 103 del Reial Decret Legislatiu 1/1992, de 26 de juny, la resolució per la qual es convoca la informació pública del present programa tindrà l'efecte de declaració de suspensió de llicències urbanístiques en l'àmbit territorial del sector que es delimita en el corresponent projecte de pla parcial.
  
Atés que es desconeix, segons la documentació consultada, el domicili fiscal dels propietaris cadastrals que s'allisten tot seguit, el present edicte tindrà els efectes de notificació en la forma que es regula en l'article 59.4 de la Llei 30/1992, de 26 de novembre.
  
- Titulars cadastrals que se citen
  
Fernando Ciscar Femenía. Polígon 6. Parcel·la 97, 98.
  
Domingo Mestre Soria.
  
Enrique García Sanchis. Referència cadastral 1014203YJ5101S.
  
María Collado Martínez. Polígon 6. Parcel·la 153.
  
Diego Mestre Arnal i germans. Referència cadastral 1212803YJ5111S.
  
José Muñoz Ortiz. Polígon 7. Parcel·la 137.
  
Juan Colecha Boix. Polígon 8. Parcel·la 575.
  
Manuel Torres Sanchis.
  
Miguel Gregori Llorca. Referència cadastral 1213302YJ5111S.
  
- Titulars cadastrals que figuren com a desconeguts
  
Referència cadastral:
  
1213303YJ5111S.
  
1312305YJ5111S.
  
1212802YJ5111S.
  
Polígon 6. Parcel·la 351.
  
Polígon 6. Parcel·la 350.